**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ТРУДА, СОЦИАЛНАТА И ДЕМОГРАФСКАТА ПОЛИТИКА**

**Д О К Л А Д**

Общ законопроект за изменение и допълнение на Кодекса на труда, изготвен на основание чл. 78, ал. 2 от ПОДНС въз основа на приетите на първо гласуване законопроект за изменение и допълнение на Кодекса на труда, № 502-01-38, внесен от Министерския съвет на 22.05.2015 г. и законопроект за изменение и допълнение на Кодекса на труда, № 554-01-24, внесен от Петър Георгиев Кънев и група народни представители на 06.02.2015 г.

***Проект!***

***Второ гласуване***

**З А К О Н**

**за изменение и допълнение на Кодекса на труда**

(обн., ДВ, бр. 26 и 27 от 1986 г.; изм. и доп., бр. 6 от 1988 г., бр. 21, 30 и 94 от 1990 г., бр. 27, 32 и 104 от 1991 г., бр. 23, 26, 88 и 100 от 1992 г.; Решение № 12 на Конституционния съд от 1995 г. - бр. 69 от 1995 г.; изм. и доп., бр. 87 от 1995 г., бр. 2, 12 и 28 от 1996 г., бр. 124 от 1997 г., бр. 22 от 1998 г.; Решение № 11 на Конституционния съд от 1998 г. - бр. 52 от 1998 г.; изм. и доп., бр. 56, 83, 108 и 133 от 1998 г., бр. 51, 67 и 110 от 1999 г., бр. 25 от 2001 г., бр. 1, 105 и 120 от 2002 г., бр. 18, 86 и 95 от 2003 г., бр. 52 от 2004 г., бр. 19, 27, 46, 76, 83 и 105 от 2005 г., бр. 24, 30, 48, 57, 68, 75, 102 и 105 от 2006 г., бр. 40, 46, 59, 64 и 104 от 2007 г., бр. 43, 94, 108 и 109 от 2008 г., бр. 35, 41 и 103 от 2009 г., бр. 15, 46, 58 и 77 от 2010 г.; Решение № 12 на Конституционния съд от 2010 г. - бр. 91 от 2010 г.; изм. и доп., бр. 100 и 101 от 2010 г., бр. 18, 33, 61 и 82 от 2011 г., бр. 7, 15, 20 и 38 от 2012 г.; Решение № 7 на Конституционния съд от 2012 г. - бр. 49 от 2012 г.; изм. и доп., бр. 77 и 82 от 2012 г., бр. 15 и 104 от 2013 г. и бр. 1, 27 и 61 от 2014 г.)

**§ 1.** В чл. 3 се създават ал. 3 и 4:

„(3) По въпроси в обхвата на ал. 1 могат да се сключват споразумения между представителните организации на работниците и служителите и работодателите за приемане на нормативни актове, когато:

1. споразумението е сключено по тяхно искане след преценка на държавата;

2. държавата е предложила сключване на споразумението.

(4) Изпълнението на споразуменията по ал. 3 се осъществява от държавата.“

***Предложение от народните представители Георги Гьоков, Кирчо Карагьозов, Корнелия Нинова, Жельо Бойчев и Атанас Мерджанов***

*Създават се параграф 1а:*

*„§ 1а. В чл. 3а се създава ал. 6:*

*„(6) Дейността на Националния съвет за тристранно сътрудничество се осигурява от Секретариат в състав секретар и технически секретар – служители в администрацията на Министерски съвет, и двама съветници, определени от представителните организации на работниците и служителите и на работодателите.“*

***Предложение от народните представители Георги Гьоков, Кирчо Карагьозов, Корнелия Нинова, Жельо Бойчев и Атанас Мерджанов***

*Създават се параграф 1б:*

*„§1б. Създава се чл. 3ж:*

*„чл. 3ж (1) Държавата насърчава и подпомага двустранното сътрудничество между синдикални и работодателски организации на всички равнища на тяхната дейност по въпросите и по начина, уредени в чл. 2.*

*(2) Представителните синдикални и работодателски организации полагат усилия за развитие и усъвършенстване на двустранния диалог на всички равнища на тяхната дейност, насочени към:*

*1. укрепване на взаимното доверие;*

*2. взаимно зачитане на интересите;*

*3. утвърждаване на колективното трудово договаряне;*

*4. развитие на взаимното сътрудничество и постигане на взаимно приемливи решения по пътя на диалога и споразуменията;*

*5. повишаване информираността на работниците и служителите относно техните права и задължения;*

*6. активизиране на работниците и служителите за по-висок принос в трудовия процес;*

*7. развитие и утвърждаване на корпоративната социална отговорност.“*

**§ 2.** В чл. 62 , ал. 3 думата „тридневен” се заменя със „седемдневен”.

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Параграф 2 да отпадне.*

**§ 3.** Създава се чл. 114а:

„Трудов договор за краткотрайна сезонна селскостопанска работа

Чл. 114а. (1) Трудов договор за краткотрайна сезонна селскостопанска работа може да се сключва между работник и регистриран земеделски стопанин за работа за един ден, като това време не се признава за трудов стаж.

(2) С един работник може да се сключват трудови договори общо за не повече от 90 работни дни в една календарна година.

(3) Трудовият договор по ал. 1 може да се сключва за професии, неизискващи специална квалификация в основна икономическа дейност „Растениевъдство“ – само за прибиране на реколтата от плодове, зеленчуци и розов цвят.

(4) Трудовият договор по ал. 1 съдържа данни за страните, място на работа, наименование на длъжността, размер на трудовото възнаграждение, дата на изпълнение на работата, продължителност, начало и край на работния ден. Продължителността на работното време е равна на пълната законоустановена продължителност.

(5) Трудовото възнаграждение се изплаща лично на работника срещу разписка в края на работния ден.

(6) При сключване и при прекратяване на трудовия договор не се прилагат чл. 62, ал. 3 и 4, чл. 127, ал. 1, т. 4 и чл. 128а, ал. 3.

(7) Условията и редът за предоставяне, регистриране и отчитане на трудовите договори пред инспекцията по труда се определят с наредба на министъра на труда и социалната политика, съгласувана с управителя на Националния осигурителен институт и с изпълнителния директор на Националната агенция за приходите. С наредбата се утвърждава и образец на трудов договор по ал. 1.

(8) Работниците, които полагат труд по ал. 1, се осигуряват при условия и по ред, установени в Кодекса за социално осигуряване и в Закона за здравното осигуряване.“

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*В § 3, относно чл. 114а, се правят следните изменения:*

1. *В ал. 2 думата „работни“се заличава.*
2. *В ал. 3 думите „само за прибиране на реколтата от плодове, зеленчуци и розов цвят“ се заменят с „само за обработка на насажденията и прибиране на реколтата от плодове, зеленчуци, розов цвят и лавандула“.*

***Предложение от н.п. Румен Христов***

*В § 3, относно чл. 114а, ал.3 да се измени така:*

*„(3) Трудов договор може да се сключва за професии, неизискващи специална квалификация в основни икономически дейности „Растениевъдство“ и „Животновъдство“.“*

**§ 4.** Създава се чл. 128б:

„Задължение на работодателя да води трудово досие на работника или служителя

Чл. 128б. (1) Работодателят е длъжен да води трудово досие на всеки работник или служител.

(2) Трудовото досие на работника или служителя се създава при постъпване на работа и в него се съхраняват документите във връзка с възникването, съществуването и прекратяването на трудовото правоотношение.

(3) Работникът или служителят има право да получава заверени копия от съхраняваните документи по реда на чл. 128а.“

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Създава се нов* § 5:

„§ 5. *В чл. 136а, ал. 1 изречение второ се заличава.“*

**§ 5.** В чл. 139 се правят следните изменения и допълнения:

1. Създава се нова ал. 3:

„(3) В случаите по ал. 2 извън времето на задължителното присъствие работникът или служителят може да отработва неотработеното дневно работно време в следващия или в други дни от същата работна седмица. Начинът на отчитането на работното време се урежда с правилника за вътрешния трудов ред на предприятието.“

2. Досегашните ал. 3, 4 и 5 стават съответно ал. 4, 5 и 6.

***Предложение от народните представители Димитър Танев, Настимир Ананиев, Найден Зеленогорски, Димитър Делчев и Бойка Маринска***

*Създава се нов §5а със следното съдържание:*

*„В чл. 140, ал. 2 думата: „непълнолетни“ се заличава, а след думата „служители“ се поставя запетая и се добавят думите: „ненавършили 16-годишна възраст“.*

**§ 6.** В чл. 161 се правят следните изменения и допълнения:

1. Създава се нова ал. 2:

„(2) Времето на неплатен служебен или творчески отпуск по ал. 1 се зачита за трудов стаж.“

2. Досегашните ал. 2 и 3 стават съответно ал. 3 и 4.

**§ 7.** В чл. 164 ал. 1 се изменя така:

„(1) След използване на отпуска поради бременност, раждане или осиновяване, ако детето не е настанено в детско заведение, работничката или служителката има право на допълнителен отпуск за отглеждане на дете до навършване на 2-годишната му възраст.“

**§ 8.** Член 165 се отменя.

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Създава се нов §9:*

*„§9. В чл. 172 след думите „наведнъж или на части“ се поставя точка и останалият текст се заличава.“.*

**§ 9.** В чл. 173 се правят следните изменения:

1. Алинеи 1 и 3 се отменят.

2. В ал. 7 т. 3 се отменя.

3. Алинеи 8 и 9 се отменят.

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*В §9, чл. 173 се изменя така:*

*„Ред за ползване*

*Чл. 173. (1) Платеният годишен отпуск се ползва от работника или служителя с писмено разрешение от работодателя.*

*(2) На работниците и служителите, които изповядват вероизповедание, различно от източноправославното, работодателят е длъжен да разрешава по техен избор ползване на част от годишния платен отпуск или неплатен по чл. 160, ал. 1 за дните на съответните религиозни празници, но не повече от броя на дните за източноправославните религиозни празници по чл. 154.*

*(3) Дните за религиозните празници на вероизповеданията, различни от източноправославното, се определят от Министерския съвет по предложение на официалното ръководство на съответното вероизповедание.*

*(4) Работодателят има право да предостави платения годишен отпуск на работника или служителя и без негово съгласие по време на престой повече от 5 работни дни, при ползване на отпуска едновременно от всички работници и служители, както и в случаите, когато работникът или служителят след покана от работодателя не е поискал отпуска си до края на календарната година, за която се полага.*

*(5) Работникът или служителят използва платения си годишен отпуск до края на календарната година, за която се отнася. Работодателят е длъжен да разреши платения годишен отпуск на работника или служителя до края на съответната календарна година освен ако ползването му е отложено по реда на чл. 176. В този случай на работника или служителя се осигурява ползване на не по-малко от половината от полагащия му се за календарната година платен годишен отпуск.“.*

***Предложение от народните представители Георги Гьоков, Кирчо Карагьозов, Корнелия Нинова, Жельо Бойчев и Атанас Мерджанов***

*В § 9 се правят следните промени:*

*1. създава се нова т. 3:*

*„т.3. Алинея 8 се изменя така:*

*Работодателят е длъжен да разреши ползването на платения годишен отпуск на работника или служителя да края на календарната година, освен ако ползването му е отложено по реда на чл. 176.“*

*2. т. 3 става т. 4 със следното съдържание:*

*„т. 4. Алинея 9 се отменя.“*

***Предложение от н.п. Хасан Адемов***

*Създава се § 9а:*

„§ 9а. В чл. 174 думите „ ал.7 на предходния член“ се заменят с „чл. 173, ал.4“.

***Предложение от н.п. Хасан Адемов***

*Създава се § 9б:*

*§ 9б. В чл. 176 се създава нова ал. 4:*

„(4) Неизползваният размер на платения годишен отпуск може да се използва от работника или служителя до прекратяване на трудовото правоотношение с този работодател.“

***Предложение от народните представители Георги Гьоков, Кирчо Карагьозов, Корнелия Нинова, Жельо Бойчев и Атанас Мерджанов***

*Създава се параграф 9а:*

*„§ 9а. В чл. 176 се създава ал. 5:*

*„(5) Когато отпускът е отложен или не е ползван до края на календарната година, за която се отнася, работодателят е длъжен да осигури ползването му до края на следващата календарна година.“*

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Създава се нов § 10:*

*„§ 10. Член 176 се изменя така:*

*Отлагане на ползването*

*Чл. 176. (1) Ползването на платения годишен отпуск може да се отложи за следващата календарна година:*

*1. от работодателя - поради важни производствени причини при условието на чл. 173, ал. 5, изречение трето;*

*2. от работника или служителя - когато ползва друг вид отпуск или по негово искане със съгласието на работодателя.*

*(2) Когато отпускът е отложен или не е ползван до края на календарната година, за която се отнася, работодателят е длъжен да осигури ползването му през следващата календарна година, но не по-късно от шест месеца, считано от края на календарната година, за която се полага.*

*(3) Когато работодателят не е разрешил ползването на отпуска в случаите и в сроковете по ал. 2, работникът или служителят има право сам да определи времето на ползването му, като уведоми за това работодателя писмено поне две седмици предварително“.*

***Предложение от н.п. Хасан Адемов***

*Създава се § 9в:*

*§ 9в. Член 176а се отменя.“*

**§ 10.** В чл. 192, ал. 1 думата „лице“ се заменя с „длъжностно лице с ръководни функции“.

***Предложение от н.п. Хасан Адемов***

*Създава се § 10а:*

*„§10а. В чл. 224 думите „правото за който не е погасено по давност“ се заличават“.*

**§ 11.** В чл. 230 се правят следните изменения:

1. В ал. 1, изречение първо думата „обучаемият“ се заменя с „той“.

2. В ал. 3, изречение първо думата „обучаемият“ се заменя с „работникът или служителят“.

3. В ал. 4 думата „обучаемият“ се заменя с „работникът или служителят“.

***Предложение от народните представители Галя Захариева и Милена Дамянова***

*В чл. 230:*

*а) В ал. 2 в края на текста се поставя запетая и се добавят думите „в които времетраенето се определя съгласно училищния учебен план“.*

*б)Създава се нова ал. 3:*

*„(3)Трудовият договор за обучение чрез работа (дуално обучение) за учениците в професионалните училища и професионалните гимназии се сключва при условията на раздел I на Глава 15 от този кодекс.*

*в) Алинея 3 и алинея 4 стават съответно ал. 4 и ал. 5.*

**§ 12**. В чл. 231 се правят следните изменения:

1. В ал. 1, изречение първо думата „обучаемия“ се заменя с „работника или служителя“.

2. В ал. 2, изречение първо думата „обучаемия“ се заменя с „работника или служителя“.

3. В ал. 3 навсякъде думата „обучаемият“ се заменя с „работникът или служителят”.

**§ 13.** В чл. 232 се правят следните изменения:

1. В ал. 1 думата „обучаемия“ се заменя с „работника или служителя“ и думата „обучаемият“ се заменя с „работникът или служителят“.

2. В ал. 2 думата „обучаемия“ се заменя с „работника или служителя“.

3. В ал. 3 думата „обучаемият“ се заменя с „работникът или служителят“.

**§ 14.** Член 277 се отменя.

***Предложение от народните представители Петър Кънев, Георги Гьоков, Жельо Бойчев и Корнелия Нинова***

*§ 14 – отпада.*

***Предложение от народните представители Галя Захариева и Милена Дамянова***

*Създава се нов § 14а*:

*В чл. 301, ал. 2 в края на текста се добавя изречението „При тези условия могат да се приемат и лица за обучение чрез работа (дуално обучение), обучаващи се в професионални училища и професионални гимназии по реда на Закона за професионалното образувание и обучение“.*

***Предложение от н.п. Хасан Адемов***

*Създава се § 14а:*

*„§ 14а. В чл. 327, ал.1 се създава точка 12:*

*„12. Когато е придобил право на пенсия за изслужено време и старост“.*

**§ 15.** В чл. 328, ал. 1, т. 10 се изменя така:

„10. при придобиване право на пенсия за осигурителен стаж и възраст, а за професори, доценти и доктори на науките – при навършване на 65-годишна възраст;”

***Предложение от народните представители Борислав Борисов, Иван Станков, Георги Кючуков***

*В § 15, чл. 328, ал. 1, т. 10 след съществуващия текст се добавя изразът „или с изтичане на последния срок на удължаване на трудовия им договор с решение на Академичния съвет на висшето училище,но не по-късно от навършване на 68-годишна възраст за професорите и 67-годишна възраст за доцентите.“:*

*„10. При навършване на 65-годишна възраст за професори, доценти и доктори на науките или с изтичане на последния срок на удължаване на трудовия им договор с решение на Академичния съвет на висшето училище,но не по-късно от навършване на 68-годишна възраст за професорите и 67-годишна възраст за доцентите”.*

**§ 16.** В чл. 333, ал. 1 думите „и чл. 330, ал. 2, т. 6” се заличават.

***Предложение от народните представители Петър Кънев, Георги Гьоков, Жельо Бойчев и Корнелия Нинова***

*§ 16 – отпада.*

**§ 17.** В чл. 404, ал. 1, т. 3 накрая се поставя точка и запетая и се добавя „да поставят специален знак, указващ приложената принудителна административна мярка, като при неразрешеното му премахване се носи административнонаказателна отговорност;“.

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*В §17 относно чл. 404 се правят следните изменя и допълнения:*

*1. В ал., в т. 3 накрая се поставя запетая и се добавя „да поставят специален знак, указващ приложената принудителна административна мярка, като при неразрешеното му премахване се носи административнонаказателна отговорност“.*

*2. Създава се нова ал. 2:*

*„(2) Министърът на труда и социалната политика с наредба определя правилата за поставяне и графичното изображение на знака по т. 3 на предходната алинея“.*

1. *Досегашните ал. 2, 3 и 4 стават съответно 3, 4 и 5.*

**§ 18.** В допълнителните разпоредби се създава § 2а:

„Приложимост към трудовите отношения в микропредприятията и малките предприятия

§ 2а. Разпоредбите на чл. 136а, чл. 138а и чл. 181 не се прилагат за микропредприятията и малките предприятия.”

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Параграф 18 да отпадне.*

**§ 19.** В преходните разпоредби § 3з се отменя.

***Предложение от н.п. Хасан Адемов***

*Параграф 19 да отпадне.*

ЗАКЛЮЧИТЕЛНИ РАЗПОРЕДБИ

**§ 20.** В Кодекса за социално осигуряване (обн., ДВ, бр. 110 от 1999 г.; Решение № 5 на Конституционния съд от 2000 г. - бр. 55 от 2000 г.; изм. и доп., бр. 64 от 2000 г., бр. 1, 35 и 41 от 2001 г., бр. 1, 10, 45, 74, 112, 119 и 120 от 2002 г., бр. 8, 42, 67, 95, 112 и 114 от 2003 г., бр. 12, 21, 38, 52, 53, 69, 70, 112 и 115 от 2004 г., бр. 38, 39, 76, 102, 103, 104 и 105 от 2005 г., бр. 17, 30, 34, 56, 57, 59 и 68 от 2006 г.; попр., бр. 76 от 2006 г.; изм. и доп., бр. 80, 82, 95, 102 и 105 от 2006 г., бр. 41, 52, 53, 64, 77, 97, 100, 109 и 113 от 2007 г., бр. 33, 43, 67, 69, 89, 102 и 109 от 2008 г., бр. 23, 25, 35, 41, 42, 93, 95, 99 и 103 от 2009 г., бр. 16, 19, 43, 49, 58, 59, 88, 97, 98 и 100 от 2010 г.; Решение № 7 на Конституционния съд от 2011 г. - бр. 45 от 2011 г.; изм. и доп., бр. 60, 77 и 100 от 2011 г., бр. 7, 21, 38, 40, 44, 58, 81, 89, 94 и 99 от 2012 г., бр. 15, 20, 70, 98, 104, 106, 109 и 111 от 2013 г., бр. 1, 18, 27, 35, 53 и 107 от 2014 г. и бр. 12, 14 и 22 от 2015 г.) се правят следните изменения и допълнения:

1. В чл. 4:

а) създава се нова ал. 10:

„(10) Лицата по чл. 114а, ал. 1 от Кодекса на труда подлежат на осигуряване за инвалидност поради общо заболяване, старост и смърт и за трудова злополука и професионална болест.“;

б) досегашната ал. 10 става ал. 11.

2. В чл. 4а, ал. 5 думите „чл. 4, ал. 10“ се заменят с „чл. 4, ал. 11“.

3. В чл. 6, ал. 10, т. 1 след думите „чл. 4, ал. 1“ се добавя „и 10“.

4. В чл. 7 се създава ал. 13:

„(13) Осигурителните вноски за държавното обществено осигуряване за лицата по чл. 4, ал. 10 се внасят авансово върху не по-малко от минималния месечен размер на осигурителния доход по чл. 6, ал. 2, т. 3.“

5. В чл. 42 се създава ал. 4:

„(4) Паричните обезщетения за временна неработоспособност поради трудова злополука и професионална болест на лицата по чл. 114а, ал. 1 от Кодекса на труда се изплащат за срока на неработоспособността, но за не повече от 90 календарни дни.“

6. В чл. 54а, ал. 1, т. 3 след думите „по този кодекс“ се поставя запетая и се добавя „с изключение на лицата по чл. 4, ал. 10“.

7. В чл. 54д, ал. 1, т. 1 след думите „по този кодекс“ се поставя запетая и се добавя „с изключение на лицата по чл. 4, ал. 10“.

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Създава се нова т. 5:*

*„5. В чл. 9, ал. 1, т. 1 думите „чл. 4, ал. 1, т. 1“ се заменят с „чл. 4, ал. 1, т. 1 и ал. 10“.*

*2. т. 5, 6 и 7 стават съответно т. 6, 7 и 8.*

*3. Създава се нова т. 9:*

*„9. В чл. 70а, ал. 1 след думите „Чл. 4, ал. 1 и ал. 3, т. 5 и 6“ се добавя „и ал. 10“.*

**§ 21**. В Закона за здравното осигуряване (обн., ДВ, бр. 70 от 1998 г.; изм. и доп., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28, 38, 49, 70, 85 и 111 от 2004 г., бр. 39, 45, 76, 99, 102, 103 и 105 от 2005 г., бр. 17, 18, 30, 33, 34, 59, 80, 95 и 105 от 2006 г., бр. 11 от 2007 г.; Решение № 3 на Конституционния съд от 2007 г. - бр. 26 от 2007 г.; изм. и доп., бр. 31, 46, 59, 97, 100 и 113 от 2007 г., бр. 37, 71 и 110 от 2008 г., бр. 35, 41, 42, 93, 99 и 101 от 2009 г., бр. 19, 26, 43, 49, 58, 59, 62, 96, 97, 98 и 100 от 2010 г., бр. 9, 60, 99 и 100 от 2011 г. бр. 38, 60, 94, 101 и 102 от 2012 г., бр. 4, 15, 20, 23 и 106 от 2013 г. и бр. 1, 18, 35, 53, 54 и 107 от 2014 г.) в чл. 40, ал. 1, т. 1 след думите „чл. 4, ал. 1“ се добавя „и 10“.

**§ 22.** В Закона за насърчаване на заетостта (обн., ДВ, бр. 112 от 2001 г.; изм. и доп., бр. 54 и 120 от 2002 г., бр. 26, 86 и 114 от 2003 г., бр. 52 и 81 от 2004 г., бр. 27 и 38 от 2005 г., бр. 18, 30, 33 и 48 от 2006 г., бр. 46 от 2007 г., бр. 26, 89 и 109 от 2008 г., бр. 10, 32, 41 и 74 от 2009 г., бр. 49, 59, 85 и 100 от 2010 г., бр. 9 и 43 от 2011 г., бр. 7 от 2012 г., бр. 15, 68 и 70 от 2013 г. и бр. 54 и 61 от 2014 г.) в чл. 20 се правят следните изменения и допълнения:

1. В ал. 3 т. 4 се изменя така:

„4. започнат работа и са осигурени или подлежат на осигуряване по реда на чл. 4 от Кодекса за социално осигуряване с изключение на лицата по чл. 4, ал. 10 от Кодекса за социално осигуряване или въз основа на заетост са подчинени на законодателството на друга държава - членка на Европейския съюз, или на друга държава - страна по Споразумението за Европейското икономическо пространство;“.

2. Създава се ал. 10:

„(10) Лицата, които са полагали труд по чл. 114а от Кодекса на труда, уведомяват дирекция „Бюро по труда“ и декларират размера на полученото възнаграждение до 5-о число на месеца, следващ месеца, през който е положен трудът.“

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Създава се нов § 23:*

*„§ 23. В Закона за държавния служител (обн., ДВ, бр. 67 от 1999 г., изм., бр. 1 от 2000 г., бр. 25, 99 и 110 от 2001 г., бр. 45 от 2002 г., бр. 95 от 2003 г., бр. 70 от 2004 г., бр. 19 от 2005 г., бр. 24, 30 и 102 от 2006 г., бр. 59 и 64 от 2007 г., бр. 43, 94 и 108 от 2008 г., бр. 35, 42, 74 и 103 от 2009 г., бр. 15, 46, 58, 77 от 2010 г.; Решение № 12 на Конституционния съд от 2010 г. - бр. 91 от 2010 г.; изм., бр. 97 от 2010 г., бр. 1, 18 и 100 от 2011 г., бр. 15, 20, 38 и 82 от 2012 г., бр. 15 и 68 от 2013 г., бр. 14 и 24 от 2015 г.) се правят следните допълнения:*

*В чл. 51 се добавят ал. 3 и 4:*

*„(3) В администрации, в които организацията на труда позволява това, може да се установява работно време с променливи граници. Времето, през което държавният служител трябва задължително да бъде на работа в администрацията се определя от органа по назначаването.*

*(4) В случаите на ал. 3 извън времето на задължителното присъствие държавният служител може да отработва дневното работно време през определени дни в следващия или друг ден от същата работна седмица. Начинът на отчитането на работното време се уреждат с устройствения правилник на съответната администрация.“*

***Предложение от народните представители Галя Захариева и Милена Дамянова***

*Създава се нов § 23*:

*„§ 23. В Закона за професионалното образувание и обучение се правят следните изменения и допълнения:*

1. *В чл. 17а, ал. 4 думите „XI и XII клас за ученици, които са навършили 16 години“ се заменят с думите „съгласно училищния учебен план“.*
2. *Създава се нов параграф в Преходните и заключителни разпоредби на ЗИД на ЗПОО (ДВ, бр. 61 от 2014 г.):*

*„Заварените процедури за утвърждаване на държавни образователни изисквания за придобиване на квалификация по професиите: 525010 „Техник по транспортна техника“; 525020 „Монтъор на транспортна техника“; 542150 „Бродиробач“; 581020 „Реставратор-изпълнител“; 581030 „Техник-реставратор“; 723030 „Парамедик“; 724010 „Асистент на лекар по дентална медицина“; 762060 „Приемен родител“; 811110 „Карвинг-декоратор“; 815010 „Фризъор“; 815020 „Козметик“ и 840090 „Водач на МПС за обществен превоз“, които към 29.07.2014 г. са съгласувани по реда на чл. 52, т.2, чл. 54, т.1, чл. 56, т.3, но не са утвърдени с наредби на министъра на образуванието и науката, се приемат съгласно изискванията на Закона за професионалното образувание и обучение в редакцията преди изменението му (ДВ, бр. 61 от 2014 г.)“.*

***Предложение от народните представители Галя Захариева и Милена Дамянова***

*Създава се нов § 23а*:

*„§ 23а. В Закона за народната просвета се прави следното изменение:*

*В чл. 31, ал. 3 думите „навършили 16 години“ се заличават и в края на текста се добавят думите „при спазване на изискванията на Кодекса на труда“.*

***Предложение от народните представители Галя Захариева и Милена Дамянова***

*Създава се нов § 23б*:

*В Закона за степента на образование, общообразователния минимум и учебния план се правят следните изменения и допълнения:*

1. *В чл. 16, ал. 4 думите „в XI и XII клас“ се заменят с думите „в X, XI и XII клас“.*
2. *В чл. 18, ал. 2, изр. 1 думите „с изключение на училищния учебен план за формата на обучение по чл. 31, ал. 1, т. 9, който определя разпределението на учебните часове по тях за XI и XII клас “ се заличават.*

**§ 23.** Законът влиза в сила от деня на обнародването му в „Държавен вестник”.

**§ 24.** Параграф 3 е в сила до 31 декември 2015 г. включително.

***Предложение от н.п. Румен Христов***

*Параграф 24 да отпадне.*

***Предложение от народните представители Ралица Ангелова, Клавдия Ганчева, Галя Захариева, Валентин Василев, Димитър Гечев, Руслан Тошев***

*Параграф 24 да отпадне.*

**Председател на КТСДП:**

**Д-р Хасан Адемов**